《满庭芳 题竹垞先生诗词集后》
清代·叶绍本

太乙吹藜，长庚入梦，仙才最数鸳湖。衣冠江左，腹拄满楹书。

千鸳麻鞋应召，金銮直、玉殿披裾。承恩迥，翔麟给马，第宅傍宸居。

掉头归去远，碧山学士，不恋银鱼。只花间放艇，湖上骑驴。

长吟短咏，红牙按、字密真珠。闲情赋、春风鬓影，文采似相如。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。